מוזיאון מוסול

מוזיאון מוסול (בערבית: متحف الموصل) הוא מוזיאון בעיר מוסול בעיראק. הוא המוזיאון השני בגודלו בעיראק, אחרי המוזיאון הלאומי של עיראק הנמצא בבגדאד. חכמת אל-אסווד היה המנהל של המוזיאון בשנים 2004 עד 2011. המנהל הנוכחי הוא זייד ע'אזי סעדאללה.

== היסטוריה ==
המוזיאון נוסד בשנת 1952. הוא הכיל אולם קטן עד שנפתח בניין חדש בשנת 1972, שעוצב בידי האדריכל מוחמד מכיה , אשר הכיל חפצים אשוריים עתיקים.<ref></ref>

המוזיאון התמקד בעיקר בממצאים שנמצאו בתקופות האשורית וההלניסטית. הוא הציג את הציוויליזציות של צפון עיראק אשר התאפיינו בגיוון ועושר תרבותי ואמנותי.<ref name=":0"></ref>

המוזיאון נבזז משמעותית במהלך מלחמת עיראק בשנת 2003.<ref>[https://www.theguardian.com/world/2003/apr/12/iraq.arts Mosul descends into chaos as even museum is looted]. The Guardian. April 12, 2003</ref>

בשנת 2014 השתלטה המדינה האסלאמית על מוסול ועל המוזיאון מיד כשהיה אמור להיפתח מחדש לאחר שנים של ניסיונות שיקום. דאעש ציינו כי הפסלים במוזיאון נוגדים את האסלאם ולכן איימו להרוס את תוכן המוזיאון.<ref></ref><ref name="Dickey-7.7.14">Christopher Dickey, [http://www.thedailybeast.com/articles/2014/07/07/isis-is-about-to-destroy-biblical-history-in-iraq.html "ISIS Is About to Destroy Biblical History in Iraq,"], The Daily Beast, July 7, 2014. Retrieved December 22, 2014</ref>

ב-26 בפברואר 2015, יום לאחר שרפת אלפי ספרים מהספריות של מוסול, הוציאה הקבוצה סרטון המראה את ההרס של חפצים במוזיאון ובאתר הארכאולוגי בכלח, בטענה כי האתר מקדם "עבודת אלילים".<ref></ref>

בעקבות הסרטונים, המנהלת הכללית של אונסק"ו אירינה בוקובה ביקשה פגישה חירום של מועצת הביטחון של האו"ם עבור "הגנה על מורשת התרבות של עיראק כאופן בלתי נפרד לביטחון המדינה".<ref></ref>

קיימת אי הסכמה האם חפצים שהרסו לוחמי דאעש היו מקוריים או רק עותקים. המושל של מוסול את'יל אל-נוג'ייפי אמר כי רבות מהעבודות החשובות ביותר, למעט האובייקטים הגדולים, הועברו למוזיאון הלאומי של עיראק לאחר מלחמת עיראק בשנת 2003,<ref></ref> לאחר שהעבודות היקרות ביותר נשלחו לבגדד כבר לאחר מלחמת המפרץ בשנת 1991. מאוחר יותר במרץ, המנהלת של ארגון העתיקות בעיראק, פווזיה אל-מהדי, הודיעה כי "אף אחד מהפריטים שנהרסו בווידאו לא היה מקורי".<ref></ref>

בשנת 2017 העיר מוסול נכבשה מחדש על ידי עיראק;<ref></ref> המוזיאון סבל מנזק כבד, כאשר חלק מהפריטים כנראה נבזזו ונמכרו על ידי חיילים של דאעש, ואחרים ניזוקו או נהרסו לחלוטין.<ref></ref>

=== שחזור המוזיאון ===
בשנת 2018 החלה הברית הבינלאומית להגנת מורשת באזורים של סכסוך (ALIPH) בשחזור המוזיאון יחד עם מוזיאון הלובר, הסמית'סוניאן והמועצה המדינה של עתיקות עיראק. הצעדים הראשונים היו לייצב את הבניין (הגדרת רצפות מתמוטטות, הסרת תחמושת חיה מהגג) ושימור באבטחה את אוסף המוזיאון. בין העתיקות המשוחזרות נמצא האריה המכונף של נמרוד, שהוא אחד מסמלי האימפריה האשורית, וכן שני שוורים מכונפים, סמלו של המלך אשורנאסירפל השני. בין השאר במסגרת מאמצי השיקום ארצות הברית החזירה יותר מ-16,000 חלקי ארכאולוגיה, רובם לוחות כתב יתדות, שהוברחו מהמדינה במהלך השנים.<ref name=":0" />

ב-10 ביולי 2020, פתח ראש הממשלה החדש של עיראק, מוסטפא אל-כאזמי, מחדש את מוזיאון מוסול במהלך ביקורו כדי לציין שש שנים מאז הכיבוש של דאעש.

ב-2019, בשיתוף עם ממשלת עיראק והעיר מוסול, אירחו ארגון החברה האזרחית העיראקי "אל-ע'ד" (המחר) וועדה של אמני מוסול את האירוע הראשון במוזיאון מוסול המחודש. התערוכה האמנותית, "חזרה למוסול", נפתחה ב-29 בינואר 2019 ונסגרה ב-3 בפברואר. היא איגדה קולות אמנותיים מכל רחבי עיראק ומוסול, שכללו עבודות מודרניות כולל הדפסות תלת מימד ועבודות מציאות וירטואלית. המוזיאון הזמין ציורים, תמונות ופסלים שסיפרו את סיפור הכיבוש של העיר תחת דאעש ובהן חזון של תקוות הקהילה המקומית לשיקום. התערוכה הוצגה בשטח המלכותי ששוחזר באגף הישן של המוזיאון.

== ראו גם ==
* הרס נכסי תרבות על ידי המדינה האסלאמית (דאעש) ב-2014-2015
* פסלי בודהה בבאמיאן

== קישורים חיצוניים ==
* טלי קרופקין, [https://www.haaretz.co.il/science/2016-02-28/ty-article/.premium/0000017f-e0f5-df7c-a5ff-e2ffc65e0000 הרס מוזיאונים בידי דאעש הביא לגל פרויקטים לשימור המורשת העולמית], הארץ, 28 בפברואר 2016

== הערות שוליים ==
קטגוריה:מבנים ובניינים שנהרסו על ידי ארגון המדינה האסלאמית
קטגוריה:עיראק: אתרי מורשת עולמית

קטגוריה:עיראק: מוזיאונים לארכאולוגיה
קטגוריה:עיראק: מוזיאונים
קטגוריה:מוסול